REPUBLICA MOLDOVA
   RAIONUL FLOREȘTI
  	  PRIMĂRIA TEMELEUȚI

MD-6649, Republica Moldova, rl. Florești, s. Temeleuți
tel: 0-250-58-550; e-mail: primaria.temeleuti.floresti@gmail.com


A N UN Ţ !
[bookmark: _Hlk233636602]privind  consultarea publică a  proiectului  de  decizie „Cu  privire  la  amalgamarea voluntară a      UAT satul Vertiujeni, satul Temeleuți, satul Tîrgul Vertiujeni, satul Zăluceni”
       Primăria  satul Temeleuți  informează  publicul interesat despre organizarea consultării publice a proiectului de decizie „Cu  privire  la  amalgamarea voluntară a UAT satul Vertiujeni, satul Temeleuți, satul Tîrgul Vertiujeni, satul Zăluceni”.
Proiectul de decizie are ca obiect aprobarea amalgamării voluntare a următoarelor unități administrativ-teritoriale:  satul Vertiujeni, satul Temeleuți, satul Tîrgul  Vertiujeni, satul  Zăluceni”.
Elaborarea și adoptarea proiectului de decizie are ca scop aprobarea amalgamării voluntare a unităților administrativ-teritoriale participante, ca rezultat al parcurgerii etapei juridic-procedurale de analiză, consultare și fundamentare, această decizie reprezentând actul deliberativ prin care autoritățile administrației publice locale își exprimă acordul formal asupra comasării unităților vizate.
Totodată, prin efectul său juridic, decizia constituie temeiul pentru consolidarea dosarului de amalgamare voluntară și transmiterea acestuia către Cancelaria de Stat a Republicii Moldova, în vederea inițierii procedurilor de elaborare și promovare a proiectului de lege privind constituirea unității administrativ-teritoriale amalgamate, în conformitate cu prevederile Legea nr. 225/2023 privind amalgamarea voluntară a unităților administrativ-teritoriale și ale HG nr. 925/2023 privind aprobarea metodologiei de amalgamare voluntară a unităților administrativ-teritoriale.
Proiectul de decizie și materialele aferente (nota informativă, analiza conform pct. 12 din Metodologie, viziunea UAT-urilor amalgamate, alte documente relevante) pot fi consultate:
• la sediul primăriei Temeleuți
• pe pagina web oficială:https://temeleuti.primarie.md/
• alte platforme- panou  informativ, rețele sociale (grupul Facebook și Viber al satului)
Modalitatea de participare
    Cetățenii, reprezentanții societății civile, ai mediului de afaceri și alte părți interesate sunt invitați să prezinte recomandări și opinii asupra proiectului de decizie.
Recomandările pot fi expediate până la data de 27.07.2026, prin:
• e-mail: primaria.temeleuti.floresti@gmail.com
• poștă sau depunere la sediul primăriei Temeleuți
Persoană responsabilă
Pentru informații suplimentare, vă puteți adresa:
Lilia SÎRBU- primar 
Tel.:068960278
email: primaria.temeleuti.floresti@gmail.com

